open-index/open-wikipedia-markdown huggingface dataset:
Marlene Favela

**Marlene Favela** (s. 5. elokuuta 1976 Santiago Papasquiaro, Durango) on meksikolainen näyttelijä. Hän on tullut tunnetuksi muun muassa telenovelasta Zorro – miekka ja ruusu. Hän toimii myös mallina näyttelemisen ohessa.
Volts

**Volts** on australialaisen hard rock -yhtye AC/DC:n vuonna 1997 julkaisema albumi. Se sisältää harvinaista materiaalia entisen laulajan Bon Scottin ajalta. Levy on myös julkaistu *[[Bonfire (albumi)|Bonfire]]* -cd-boxissa.

## Kappaleet
# 
# 
# 
# 
# 
#  
#  
# 
# 
#

## Kokoonpano
*Malcolm Young &ndash; rytmikitara, taustalaulu 
*Angus Young &ndash; soolokitara 
*Bon Scott &ndash; laulu 
*Phil Rudd &ndash; rummut 
*Cliff Williams &ndash; bassokitara, taustalaulu 
*Mark Evans &ndash; bassokitara kappaleissa "Dirty Eyes", "School Days", "It's a Long Way to the Top (If You Wanna Rock 'n' Roll)" ja "Ride On"
Trikotekeenit

**Trikotekeenit** muodostavat laajan yhdisteryhmän, joka kuuluu seskviteterpeeneihin. Trikotekeenejä tuottavat tietyt homelajit, jotka kuuluvat seuraaviin homesienisukuihin: ennen muuta *[[Fusarium]]*, mutta myös *[[Myrotecium]]*, *[[Cephalosporium]]*, *[[Vertimonosporium]]* sekä *[[Stachybotrys]]*.

Sienet, jotka tuottavat trikotekeeneja, ovat kasvipatogeeneja, ja tuhoavat erilaisia viljelykasveja. Koska toksiinintuottajat pilaavat elintarvikkeita, ne tunnetaan ympäri maailman ihmisten ja eläinten myrkyttäjinä. Niitä pidetään myös potentiaalisina biologisina aseina. 

## Trikotekeenien kemialliset ominaisuudet
Trikotekeenit ovat tyypillisesti hyvin stabiileja, alhaisen molekyylimassan omaavia yhdisteitä, jotka liukenevat suhteellisen huonosti veteen. Asetoniin, etyyliasetaattiin, kloroformiin, dimetyylisulfoksidiin, etanoliin, metanoliin ja propyleeniglykoliin ne liukenevat sen sijaan hyvin. Puhtailla trikotekeeneillä on yleensä alhainen höyrynpaine. Kun trikotekeenejä liuotetaan homekasvustoista orgaanisilla liuottimilla, muodostuu kellanruskeaa nestettä. Kun liuottimen annetaan haihtua, muodostuu keltaista, kidemäistä tuotetta. Puhtaat trikotekeenit kestävät korkeita lämpötiloja, ilmaa ja valoa, mutta 3–5 % pitoinen natriumhypokloriitti inaktivoi toksiinit. Natriumhypokloriitin tehoa voi lisätä pienellä määrällä alkalia. 

## Trikotekeenien toksikologiaa

Trikotekeenit kuuluvat mykotoksiineihin, ja ne ovat myrkyllisiä nisäkkäille, linnuille, kaloille ja kasveille. Kotieläimille sattuneita myrkytyksiä tunnetaan lukuisia, ja muutamissa tapauksissa on sattunut ihmisten myrkytyksiä. Eräs tunnetuimmista myrkytysepisodeista tapahtui Orenburgissa Neuvostoliitossa vuonna 1944, kun sodan aikana vilja jäi pellolle ja homehtui. Kuolleisuus oli viljan syönnistä sairastuneilla jopa 60 %, ja oireina oli oksentelua, ripulia, ihotulehduksia ja verenvuotoja.

Akuutti myrkyllisyys vaihtelee yhdisteestä ja myrkytyksen saaneesta koe-eläimestä riippuen. Trikotekeenit estävät proteiinisynteesiä ja kiinnittyvät ribosomeihin. Ne aiheuttavat muun muassa ripulia, oksentelua, painonlaskua, hermostohäiriöitä, sydän- ja verisuonihäiriöitä, immuunijärjestelmän lamaantumista,verisolujen katoa, iho-oireita sekä hedelmällisyyden alenemista. Tappava annos on eri lajeilla 0,5–70 mg/kg.

## Trikotekeenejä

Deoksinivalenoli; skirpenolit; HT-2; neosolanioli; nivalenoli; roridiinit; satratoksiinit; trikodermiini; T-2; verrukariinit 

## Lähteet

Robert W. Wannemacher JR., Stanley L. Wiener, M.D.;
Medical Aspects of Chemical and Biological Warfare:Trichothecene Mycotoxins (englanniksi)

### Viitteet

## Aiheesta muualla
*Terveysportti: Trikotekeenit
*Trichothecene mycotoxins
Asianosainen

**Asianosainen** tarkoittaa niitä henkilöitä tai oikeushenkilöitä, joiden nimissä oikeudenkäynti tai hallintomenettely tapahtuu. Riita-asiassa asianosaisia ovat riitapuolet eli oikeussuojaa kanteessaan pyytävä kantaja ja kanteen kohteena oleva vastaaja. Rikosasiassa asianosaisia ovat kantajina toimivat virallinen syyttäjä ja asianomistajat sekä vastaajana toimiva syytetty. Joissakin tapauksissa asianosaisia nimitetään hakijaksi ja vastaajaksi. Aiemmin oli kiistanalaista oliko rikosasiassa lainkaan asianosaisia. Nykyisin myös rikosprosessin yhteydessä käytetään käsitettä asianosainen, jollaiseksi myös syyttäjä katsotaan.

Esitutkinnassa epäillyllä on asianosaisen asema, mutta tämä asema ei ole niin kiinteä kuin oikeudenkäynnissä. Todistajana olleesta henkilöstä saattaa tulla epäilty ja epäiltynä ollut henkilö voi osoittautua syyttömäksi, jolloin häntä ei enää pidetä epäiltynä.

Hakemuslainkäytössä vain hakija on asianosainen, eikä siinä synny lainkaan kahden asianosaisen suhdetta. Riitaisessa hakemusasiassa vallitsee kuitenkin henkilöiden välinen vastakohtaisuus, jonka tuomioistuin joutuu ratkaisemaan. Tällöin muukin henkilö kuin hakija kutsutaan kuultavaksi ja hän voi tehdä väitteitä ja esittää näyttöä hakemusta vastaan sekä valittaa tuomioistuimen päätöksestä. Tällaisen henkilön asema on verrattavissa siviiliprosessin asianosaiseen.

Asianosainen tai hänen laillinen edustajansa voidaan velvoittaa saapumaan esitutkintaan tai oikeuden eteen tai viranomaisen eteen. Jos hän laiminlyö tämän velvollisuuden, eikä laiminlyönti johdu laillisesta esteestä voidaan henkilö noutaa pakolla. Jos henkilö oikeudenkäynnin vireilläollessa lakkaa olemasta asianosainen eli hän esimerkiksi kuolee, voi kyseeseen tulla asianosaisseuraanto. Tällöin entisen asianosaisen tilalle tulee ulkopuolinen henkilö uudeksi asianosaiseksi ja oikeudenkäynti jatkuu siitä, mihin se oli jäänyt.

Asianosaisjulkisuus tarkoittaa asianosaisen oikeutta saada tietoja oman asiansa käsittelystä. Se on keskeinen asia oikeusturvan takaamisessa. Asianosaisjulkisuus on laajempaa kuin yleisön oikeus tietojen saantiin eli julkisuus.

## Lähteet

## Aiheesta muualla
*
TF1 Group

** TF1 Group ** (ranskaksi **Groupe TF1**) on ranskalainen mediayhtiö, joka omistaa Euroopan suurimman yksityisen TV-kanavan TF1:n. Yhtiö syntyi kun TF1 yksityistettiin vuonna 1987. TF1 Groupin suurin omistaja on ranskalainen monialayhtiö Bouygues noin 43&nbsp;%:n osuudella. 

2014 TF1 Group myi 51&nbsp;% osuuden Eurosportista Discovery Communicationsille.

## TF1 Groupin omistamat televisiokanavat
* TF1
* LCI
* TMC
* Histoire TV
* Ushuaïa TV
* TFX
* SerieClub
* TF1 Series Films
* Motors TV

## Lähteet

## Aiheesta muualla
* TF1 Groupin kotisivut
Deoksinivalenoli

**Deoksinivalenoli** eli vomitoksiini on homemyrkky. Kemialliselta rakenteeltaan deoksinivalenoli kuuluu trikotekeeneihin, jotka ovat nelirenkaisia seskviterpeenejä. Deoksinivalenoli kuuluu B-tyypin trikotekeeneihin, joiden tunnusmerkkinä on C-8 -sitoutunut karbonyyliryhmä. Aine kiteytyy neulamaisiksi, värittömiksi kiteiksi ja liukenee veteen sekä joihinkin polaarisiin liuottimiin, kuten metanoliin, asetonitriiliin ja etyyliasetaattiin. Deoksinivalenolia tuottavat muun muassa Fusarium-homeet.
Deoksinivalenolin kemiallinen kaava on C15H20O6, moolimassa 296,32&nbsp;g/mol, kiehumispiste 151&nbsp;°C ja CAS-numero 51481-10-8.

## Deoksinivalenolin terveydelliset vaikutukset

Eläinkokeiden perusteella deoksinivalenoli voi vaarantaa terveyttä sekä lyhytkestoisessa että pitkäaikaisessa altistuksessa. Kerta-annostuksella deoksinivalenolilla on havaittu kaksi tyypillistä toksikologista vastetta: ruokahaluttomuus ja oksentelu. Lisäksi kerta-annoksina deoksinivalenolin on havaittu vahingoittavan ruoansulatuselimien soluja. Deoksinivalenolilla saastuneen viljan tiedetään aiheuttaneen sairauksia, joihin on liittynyt pahoinvointia, oksentelua, ruoansulatuselimistön häiriöitä, huimausta, ripulia ja päänsärkyä. Näissä tapauksissa deoksinivalenolin pitoisuus viljoissa on ollut 3–93 mg/kg. Viljan saastumisen on voinut aiheuttaa *[[Gibberella zeae]]*.

Eläinkokeissa deoksinivalenolin tärkein terveydellinen haitta on ollut elimistön vastustuskyvyn aleneminen. Yhdenmukaisimpia vaikutuksia lyhytkestoisilla ja pitkäkestoisilla annostuksilla on ollut vähentynyt kasvu. Suuremmat annokset näyttävät heikentävän sisäelinten, kuten kateenkorvan, pernan, maksan ja sydämen kasvua. Hiirikokeet ovat osoittaneet, että deoksinivalenoli ei ole syöpävaarallinen yhdiste. Kansainvälinen syöväntutkimuskeskus IARC on luokitellut deoksinivalenolin luokkaan 3 eli yhdisteeksi, jota ei voida luokitella ihmiselle syöpää aiheuttavaksi.

EU:n Elintarvikealan tiedekomitea on määrittänyt vuonna 1999 deoksinivalenolin päivittäiseksi enimmäissaantimääräksi 1 μg / ruumiinpaino kg.

## Lähteet

## Aiheesta muualla
*PubChem: Deoxynivalenol 
*Safety data for deoxynivalenol 
*KEGG: Deoxynivalenol 
*Toxin and Toxin Target Database (T3DB): Vomitoxin
Maya-Mayan kansainvälinen lentoasema

**Maya-Mayan kansainvälinen lentoasema** (IATA: **BZV**, ICAO: **FCBB**) on toinen Kongon tasavallan kahdesta kansainvälisestä lentoasemasta. Se sijaitsee maan pääkaupungissa Brazzavillessa. Kentän kiitotien pituus on 3 300 metriä.

Vuonna 2004 Maya-Mayan kansainvälinen lentoasema palveli 447 699 matkustajaa.

## Lentoyhtiöt ja kohteet
* Air Europe (Cotonou, Johannesburg, Pointe Noire)
* Air France (Bangui, Pariisi-Charles de Gaulle)
* Air Ivoire (Cotonou, Yaoundé)
* Air Mali (Bamako, Cotonou)
* Air Mauritanie (Nouakchott)
* Benin Golf Air (Cotonou)
* Ethiopian Airlines (Addis Abeba, Kinshasa)
* Gabon Airlines (Libreville)
* Hewa Bora Airways (Kinshasa)
* Interair South Africa (Johannesburg, Libreville)
* Kenya Airways (Nairobi)
* Royal Air Maroc (Casablanca, Douala)
* TAAG Angola Airlines (Bangui, Luanda)
* Toumai Air Chad (Bangui, Douala)
* Trans Air Congo (Cotonou, Pointe Noire)

## Lähteet
Victoria Libertas Pesaro

**Unione Sportiva Victoria Libertas Pallacanestro** on italialainen koripalloseura. Seuran tunnetumpi nimi on **Scavolini Pesaro**, joka tulee seuran sponsorista, *Scavolinista*.

## Historia
Vuonna 1946 perustetun seuran kulta-aikaa oli 1980-luku, jolloin se voitti Saporta Cupin, Serie A:n ja Italian Cupin. Vielä 1990-luvuna alussa voitti yhden Italian mestaruuden ja Cupin. Vuonna 2005 alkoivat seuran vaikeudet, kun sen talous oli pahasti kuralla. Seurasta alkoi kuulu hälyttäviä merkkejä ja palkat olivat pahasti myöhässä. Kauden 2004–2005 päätteeksi seura putosi kolmanneksi korkeimmalle tasolle ja aloitti uuden nousun kohti huippua. Kaudella 2006–2007 joukkue voitti toiseksi korkeimman liigan ja nousi kaudeksi 2007–2008 takaisin Serie A:han.

## Entisiä pelaajia

## Lähteet

## Aiheesta muualla
*Virallinen kotisivu 
*Joukkue Serie A:n sivuilla
Kimbangulaisuus

**Kimbangulaisuus** on nykyisessä Kongon demokraattisessa tasavallassa kehittynyt kristinuskon suuntaus. Se kuuluu Afrikan riippumattomiin kirkkoihin. Sillä on miljoonia kannattajia.

Suuntauksen perusti Simon Kimbangu, jonka sanotaan alkaneen tehdä parantamisihmeitä vuonna 1921. Liike oli muutaman vuosikymmenen ajan vainottu, ja muun muassa Kimbangu itse kuoli vangittuna. Kimbangun jälkeen liikkeen johto on pysynyt hänen suvussaan. Kimbangun syntymäpaikka N’Kamba on kimbangulaisten keskuudessa tärkeä uskonnollinen kohde. Kimbanguun viitataan liikkeen keskuudessa Kristuksen erityislähettiläänä. 

Kimbangulaisuus kieltää muun muassa alkoholin käytön, tupakoinnin ja tanssin. Liikkeessä käytetään vuonna 1978 kehitettyä mandombe-nimistä kirjoitusjärjestelmää. Liike, joka on levinnyt laajasti eri puolille maailmaa, toimii myös Suomessa nimellä Kimbangun kirkkokunta. Kimbangun kirkkokunta katsoo, että Jeesus Kristus on perustanut kimbangulaisuuden erityislähettiläänsä Simon Kimbangun kautta.

Kimbangulaiset viettävät joulua 25. toukokuuta, joka sattuu olemaan kirkon entisen johtajan Papa Dialunganan (k. 2001) syntymäpäivä. Muita tärkeitä päivämääriä ovat 6. huhtikuuta, jolloin Kimbangu aloitti parantajantyönsä, sekä Kimbangun kuolinpäivä 12. lokakuuta.
## Lähteet
* Kirjapaja: Uusien uskontojen käsikirja (toim. Christopher Partridge 2004; suom. 2006) ()
### Viitteet

## Aiheesta muualla
Simon Kimbangu

**Simon Kimbangu** (12. syyskuuta 1887 – 12. lokakuuta 1951) oli uskonnollinen johtaja siirtomaa-ajan Kongossa. Hänen vuodesta 1921 tekemänsä ihmeparannukset kokosivat hänen ympärilleen laajan kannattajajoukon. Belgialaiset huolestuivat ilmiöstä ja tuomitsivat Kimbangun kuolemaan, mutta tuomio muutettiin kuitenkin elinkautiseksi vankeudeksi. Kimbangu kuoli kolmenkymmenen vuoden kuluttua ollessaan yhä vangittuna Belgian Kongossa. Kimbangun seuraajat eivät unohtaneet häntä pitkän vankeuden aikanakaan, ja kimbangulaisella liikkeellä on nykyisin miljoonia kannattajia eri puolilla maailmaa.

Kimbangun väitetään saaneen yliluonnollisia näkyjä jo vuodesta 1918. Hänen asemansa on edelleen hyvin merkittävä kimbangulaisuudessa, jossa hänen katsotaan olevan Kristuksen erityislähettiläs. Liikkeen johto on pysynyt hänen suvussaan.

## Lähteet
Iggaüks

**Iggaüks** on vironkielinen termi vuonna 1802 säädetylle ja keisari Aleksanteri I:n vahvistamalle talonpoikaislaille, jolla Itämerenmaakuntiin kuuluvien alueiden Vironmaan, Liivinmaan ja Kuurinmaan talonpojille myönnettiin erinäisiä oikeuksia. Talonpojat olivat joutuneet maaorjuuteen Venäjän saatua alueen valtaansa Ruotsilta suuren Pohjan sodan jälkeisessä Uudenkaupungin rauhassa 1721. Lailla laajennettiin talonpoikien oikeusturvaa ja heille sallittiin jonkinasteinen maan omistusoikeus.

Lain vironkielinen nimitys Iggaüks tulee sen ensimmäisistä sanoista, jotka tarkoittavat "kukin teistä" (nykyisen viron oikeinkirjoituksen mukaan *igaüks*).
Fantasiaan taipuvainen persoonallisuus

**Fantasiaan taipuvainen persoonallisuus** tarkoittaa persoonallisuuden tyyppiä, joka saattaa selittää useita yliluonnollisiksi määriteltyjä ilmiöitä. Erilaiset lapsuudenaikaiset tekijät voivat vaikuttaa siihen, että henkilöllä on aikuisiällään poikkeuksellisen rikas mielikuvituselämä. Fantasiaan taipuvaisen persoonallisuuden omaavilla saattaa olla useita todentuntuisia paranormaaleja kokemuksia, kuten kehostapoistumiskokemuksia, ilmestyksiä ja abduktiokokemuksia. Fantasiaan taipuvaiset ovat myös muita alttiimpia hypnoosille ja transsitiloille. Monet ovat lapsena pitäneet mielikuvitusystäviä, ja aikuisena fantasiaan taipuvainen saattaa väittää omaavansa yliluonnollisia kykyjä. Joistakuista saattaa jopa tulla meedioita, henkiparantajia tai profeettoja.

Teorian fantasiaan taipuvaisesta persoonallisuudesta esittivät Sheryl C. Wilson ja Theodore X. Barber. Teoria julkaistiin teoksessa *The fantasy-prone personality: Implications for understanding imagery, hypnosis, and parapsychological phenomena*.
## Lähteet
* 
### Viitteet

## Aiheesta muualla
* Ihmeellinen maailma: Fantasiaan taipuvainen persoonallisuus
Hamarin koulu

**Hamarin koulu** on Porvoossa sijaitseva alakoulu. Tämänhetkinen Hamarin koulu on yksisarjainen alakoulu, jossa opiskelee noin 140 oppilasta. Hamarin koulun Leppälä-koulurakennuksessa todettiin vuonna 2006 kosteusvaurio, josta alkoi useita vuosia kestänyt selvitys- ja suunnittelutyö koulutilojen kuntoon saattamiseksi. Vanha Leppälä purettiin lähes kokonaan, vain liikuntasaliosa säilytettiin ja tilalle rakennettiin uusi koulurakennus.

## Historiaa

August Eklöf perusti yksityisen kansakoulun Porvoon höyrysahalle noin 1880-luvun tietämillä. Koulu oli alun perin kaksikielinen. Höyrysahan koulun syntyhistoriasta on olemassa hieman ristiriitaista tietoa, mutta ensimmäiset viralliset kirjalliset maininnat koulun toiminnasta ovat vasta vuodelta 1891.

Vuonna 1916 ruotsinkieliset oppilaat siirtyivät Gammelbackan, Haikkoon tai Kråkön kouluun. Seuraavana vuonna koulu kunnallistettiin. Samalla piti perustaa myös ala-aste, joka aloitti toimintansa mantereen puolella Hamarissa Johan Sirenin talossa. Lukuvuosina 1918–1923 ala-aste toimi Hamarin työväentalon alapuolella olevassa Airaksisen talossa, josta oli vuokrattu huone koulukäyttöön.

1921 astui voimaan oppivelvollisuuslaki. Tuolloin koulun johtokunnan ja kyläläisten anomuksesta kunnanvaltuusto hyväksyi Hamarin koulun rakentamisen. Koululle osoitettiin tontti sen nykyiseltä paikalta keskeltä Hamarin kylää. Rakentaminen aloitettiin vuonna 1924, ja koulutyö uusissa tiloissa Tammela-koulurakennuksessa alkoi vuonna 1925. Koivula valmistui vuonna 1927, Mäntylä 1954 ja Leppälä 1973.

## Lähteet
My Way: The Best of Frank Sinatra

**My Way: The Best of Frank Sinatra** on Frank Sinatran kahden levyn kokoelma-albumi, joka on julkaistu vuonna 1997. Siitä on olemassa myös yhden levyn julkaisu. Ensimmäinen levy sisältää kaikki Sinatran ikivihreät klassikot ja toinen levy sisältää vanhemmista levytyksistä tunnetuimmat sekä covereita.

## Kappaleet

### CD 1
# My Way  
# Strangers in the Night
# New York, New York  
# I Get a Kick out of You  
# Somethin’ Stupid  
# Moon River
# What Now My Love  
# Summer Wind  
# For Once in My Life  
# Love and Marriage  
# They Can’t Take That Away from Me  
# My Kind of Town  
# Fly Me to the Moon (In Other Words)
# I’ve Got You Under My Skin  
# The Best Is Yet to Come  
# It Was a Very Good Year  
# Come Fly with Me  
# That’s Life  
# The Girl from Ipanema  
# The Lady Is a Tramp  
# Bad, Bad Leroy Brown  
# Mack the Knife  
# Love’s Been Good to Me  
# L. A. Is My Lady

### CD 2
# Let’s Face the Music And Dance  
# Come Rain or Come Shine  
# Night and Day
# The Very Thought of You  
# Pennies from Heaven
# Bewitched  
# America the Beautiful
# All the Way  
# In the Wee Small Hours of The Morning  
# The Way You Look Tonight 
# Three Coins in the Fountain  
# Softly As I Leave You  
# All or Nothing at All  
# Yesterday  
# Moonlight Serenade  
# Somewhere My Love  
# Mrs. Robinson  
# Something  
# You Are the Sunshine of My Life  
# Send In the Clowns
# It Had to Be You  
# The Best of Everything
Jugendweihe

**Jugendweihe** eli nuorisovihkimys on saksalainen uskonnoton aikuistumiskoulutus. Jugendweihe käydään 13–14-vuotiaana. Nuorisovihkimys aloitettiin 1800-luvulla. Aikuistumiskoulun suorittaneille on annettu kunniakirja ja jokin lahja. Nykyisin ennen aikuistumisjuhlaa nuoret voivat halutessaan käsitellä heille tarjottavien tilaisuuksien tai kurssin puitteissa teemoja kuten historia, kulttuuri, luovuus, lait ja kansalaisoikeudet, luonto ja tekniikka, ammatit ja työnhaku sekä elämäntavat ja ihmissuhteet. 2010-luvun puolivälissä noin  nuorta osallistui aikuistumisjuhlaan vuosittain. Suurimman osan aikuistumiskursseista järjesti Jugendweihe Deutschland -järjestö.

## Historia

Nuorisojuhlan kulta-aikaa oli 1920-luku. Adolf Hitlerin valtaannousu kuitenkin katkaisi vapaa-ajattelijoiden perinteen. Vapaa-ajattelijoiden toiminta kiellettiin, eikä nuorisovihkimys toipunut entiselleen. Itä-Saksassa juhlia järjestettiin itsenäisenä vapaa-ajattelijoiden toimintana vuoteen 1954 saakka, jolloin kommunistinen puolue kielsi toiminnan vanhalta pohjalta ja muutti sen puolueen tavoitteita vastaavaksi. DDR:ssä Jugendweihe otti valtion tuella kristityn rippikoulun paikan nuorten yleisimpänä aikuistumiskoulutuksena. Saksan jälleenyhdistymisen jälkeen Jugendweihe-toiminta sai takaisin itsenäisyytensä kommunismista, mutta uskonnoton aikuistumiskoulutus oli muodostunut perinteeksi. Itäisissä osavaltioissa jopa 60–70&nbsp;% nuorista osallistuu nuorisojuhlaan (*Jugendfeier*). 

Kasvatuksellinen osuus on nuorisojuhlasta suurelta osin kadonnut. Arvostelijoiden mielestä juhlan suurin merkitys on nuorten tarpeessa saada lahjoja. Jugendweihen käyminen 14-vuotiaana on joidenkin mielestä liian aikainen ajankohta.

Saksassa on monia nuorisojuhlan järjestäjiä, joista tärkeimmät ovat Jugendweihe Deutschland e.V., Humanistische Verband Deutschland (Saksan humanistiliitto), Deutscher Freidenker-Verband (Saksan vapaa-ajattelijoiden liitto) ja Arbeiterwohlfahrt.

Humanistiliiton nuorisotyön tavoitteena on rohkaista nuoria vapauden, ihmisoikeuksien, yhteisöllisen vastuun, suvaitsevaisuuden ja väkivallattomuuden humanistisiin ihanteisiin.

## Lähteet

## Kirjallisuutta
*
Paul Martin (jääkiekkoilija)

**Paul Martin** (s. 5. maaliskuuta 1981 Minneapolis, Minnesota) on yhdysvaltalainen entinen ammattilaisjääkiekkoilija, joka pelasi puolustajana. Martin pelasi vuosina 2003–2018 yhteensä 14 kautta NHL-liigassa edustaen pelaajaurallaan New Jersey Devilsiä, Pittsburgh Penguinsia ja San Jose Sharksia. Martin tunnettiin ylivoimaspesialistina. 

Pelaajauransa jälkeen Martin on toiminut Minnesotan yliopiston jääkiekkojoukkueen apuvalmentajana.

## Pelaajaura
### Seurajoukkueissa
Martin pelasi kaudet 1998–2000 Elk River high schoolin joukkueessa. Vuonna 1999 Martin valittiin Minnesotan high schoolien vuoden pelaajaksi. Hänet varattiin high school -joukkueestaan, kun New Jersey Devils otti hänet numerolla 62 toisella varauskierroksella . Martin siirtyi varauksensa jälkeen WCHA-sarjaan Minnesotan yliopiston joukkueeseen, jossa pelasi 2000–2003.

Martinin NHL-ura alkoi kaudella 2003–04 New Jerseyssä. Ensimmäisenä vuotena New Jerseyssä Martin teki 70 ottelussa tehopisteet 6+18=24 ja pudotuspeleissä viidessä ottelussa 1+1=2.  Martin pelasi 11 ottelua Fribourg-Gottéronin joukkueessa Sveitsin NLA:ssa. Seuraavaksi kaudeksi hän palasi takaisin Devilsiin.

New Jerseyssä Martin pelasi lopulta 400 runkosarjaottelua. Kausi 2009–2010 meni häneltä pilalle käsivamman takia. Hän pystyi pelaamaan kauden aikana vain 22 ottelua. Kauden jälkeen Martin allekirjoitti viisivuotisen sopimuksen Pittsburgh Penguinsin kanssa.

Kesällä 2015 Martin teki neljän vuoden mittaisen sopimuksen San Jose Sharksin kanssa. Kaudella 2017–2018 hän pelasi vain 14 ottelua NHL:ssä. Kauden jälkeen hän ilmoitti lopettavansa pelaajauransa.

### Maajoukkueessa

Martin edusti ensimmäisen kerran Yhdysvaltoja maailmancupissa 2004. Seuraavan kerran hän oli Yhdysvaltain mukana maailmanmestaruuskilpailuissa 2005. Torinon olympialaisiinkin hänet oli nimetty, mutta niissä hän ei pelannut otteluakaan. Toiset maailmanmestaruuskilpailut Martin pelasi vuonna 2008. Martin valittiin Yhdysvaltain joukkueeseen myös Vancouverin olympialaisiin 2010. Hän ei kuitenkaan pystynyt osallistumaan turnaukseen käsivamman takia, ja Ryan Whitney otti hänen paikkansa joukkueesta.

## Uran tilastot

## Lähteet
* 
* 

## Aiheesta muualla
New Yorkin yliopisto

**New Yorkin yliopisto** (, NYU) on yksityinen ja voittoa tuottamaton yliopisto New Yorkissa Yhdysvalloissa. Sen useimmat koulut sijoittuvat maan sisäisessä vertailussa kymmenen parhaan joukkoon omilla aloillaan. New Yorkin yliopisto on perustettu vuonna 1831, ja se oli alkuperäiseltä nimeltään University of the City of New York. Sen perustajiin kuului entinen valtiovarainministeri Albert Gallatin.. Sen tunnusväri on violetti. Yliopiston rehtori on John Sexton. Opiskelijoita on yli 50&nbsp;000, ja se on maan suurin yksityinen voittoatuottamaton yliopisto. Monien muiden tunnettujen yliopistojen tapaan myös NYU on avannut kansainvälisiä kampuksia eri puolilla maailmaa.

Monista amerikkalaisista yliopistoista poiketen New Yorkin yliopisto ei ole omaa selkeästi rajattua ja muusta kaupungista eristettyä kampusaluetta, vaan toimipisteet ovat sijoittuneet ympäri Manhattania. Alueellisesti NYU:n perinteinen keskus ja siten eräänlainen pääkampus on Washington Square Parkin ympäristössä Greenwich Villagessa. Aukion lähes kaikki rakennukset ovat NYU:n tai siihen liittyvien instituutioiden hallinnassa, ensimmäinen niistä rakennettu yliopistoa varten 1835. Täällä sijaitsevat muun muassa Bobst Library, yliopiston opiskelija- ja muita palveluja tarjoava Kimmel Center, oikeustieteellinen tiedekunta, Steinhardt School sekä Stern Business School. Muita pienempiä toimipisteitä ja opiskelijoille suunnattuja asuntoloita on ympäri kaupunkia, esimerkiksi Union Squarella ja Murray Hillissä.

Läpi 1800-luvun yliopisto otti vain noin 150 uutta undergraduate-opiskelijaa vuosittain ja kärsi rahapulasta. Vuosisadan vaihduttua opiskelijamäärät alkoivat nopeasti kasvaa: 500 sisäänotettua vuonna 1919 ja yli 7&nbsp;000 vuonna 1929. Opiskelijamäärä nousi vuoteen 1939 mennessä 47 tuhanteen, ja kasvu jatkui toisen maailmansodan jälkeen. 1970-luvun alussa tulokkaiden määrä alkoi laskea, ja yliopisto joutui rahanpuutteessa myymään Bronxissa sijainneen kampuksensa.

Vuonna 1932 perustettiin sairaanhoitajia kouluttava College of Nursing, vuonna 1933 humanistinen Institute of Fine Arts ja vuonna 1934 matemaattis-luonnontieteellinen Courant Institute of Mathematical Sciences. Sotien jälkeen syntyivät sosiaalityön (1960) ja taiteiden (1965) laitokset.

Entisiä opiskelijoita ovat muun muassa New Yorkin pormestari Fiorello H. La Guardia, elokuvaohjaajat Martin Scorsese ja Oliver Stone, keskuspankin entinen johtaja Alan Greenspan, näyttelijä Michael C. Hall, presidentti John F. Kennedy, Jr., saksofonisti Wayne Shorter ja yleisurheilun olympiavoittaja John Woodruff. Kirjailija Thomas Wolfe opetti yliopistossa englantia vuosina 1924–1930 samalla kun kirjoitti esikoisromaaniaan *Look Homeward, Angel*.

## Lähteet
*Yliopiston kotisivut

### Viitteet

## Aiheesta muualla
Lauren Vélez

**Lauren Vélez** (s. 2. marraskuuta 1964 New York) on yhdysvaltalainen näyttelijä, joka oli ennen näyttelijän uraansa tanssija. Hänen merkittävimmät roolihahmonsa ovat Maria Laguerta *[[Dexter]]issä* ja Gloria Nathan *[[Kylmä rinki|Kylmässä ringissä]]*.

## Elokuvat
* *[[I Like It Like That - Kiihkeä rakkaus]]* (*I Like It Like That*), Lisette Linares, 1994
* *[[I Think I Do]]*, Carol, 1998
Lähde: 

## Lähteet

## Aiheesta muualla

*
Eliittikisat 2007

**[[Eliittikisat]]** järjestettiin vuonna 2007 viidellä paikkakunnalla: Tampereella, Turussa, Lapinlahdella, Lahdessa ja Kuortaneella.

## Osakilpailut

### Tampere

Tampereen eliittikisat järjestettiin 20. kesäkuuta 2007.

**Miehet**

**Naiset**

### Turku

Turun eliittikisat järjestettiin 1. heinäkuuta 2007.

**Miehet**

**Naiset**

### Lapinlahti

Lapinlahden eliittikisat järjestettiin 22. heinäkuuta 2007.

**Miehet**

**Naiset**

### Lahti

Lahden eliittikisat järjestettiin 25. heinäkuuta 2007.

**Miehet**

**Naiset**

### Kuortane

Kuortaneen eliittikisat järjestettiin 12. elokuuta 2007.

**Miehet**

**Naiset**

## Lähteet
Romasanta

**Romasanta** on 1800-luvun Espanjaan sijoittuva tositapahtumiin perustuva ihmissusielokuva, joka kertoo Allariz-nimisen kaupungin kauhusta. Ihmisiä on kadonnut ja löytynyt silvottuina, mutta oudoimpana pidetään ruumiiden rasvojen puuttumista. Tämä johtaa ihmiset epäilemään tekijäksi ihmissutta. Jahti on alkanut, mutta suden pyydystäminen vaatii myös sen ihmishahmon kiinniottoa. Alueella liikkuva kauppias ja kirjuri Manuel Romasanta on otollinen epäilty.

## Tarina

Silvottuja ruumiita läydetään metsistä ja syyllisiksi epäillään susia, joiden pyydystys muuttuu kaikkien yhteiseksi tehtäväksi. Toisaalla *Manuel Romasanta* saapuu pelastaen naisen sudelta joka ahdisti häntä ladossa. Nainen on *Barbara*, hänen kihlattunsa, *Marian* sisko joka huojentuneena halaa Romasantaa, saaden näin siskonsa mustasukkaisuuden niskaansa. Romansantan ja Marian tytär *Teresa* on mykkä, ja vanhemmat miettivät hänen viemistään kaupunkiin oppimaan viittomakielen. He lähtivät eikä heitä nähty enää, poikkeuksena Romasanta joka palasi takaisin Barbaran luokse ja valehteli Teresan ja Marian jääneen kaupunkiin asumaan. Poliisi saapuu ruumiin kanssa Barbaran luo joka pelkää perheensä puolesta. Ruumis ei kuuluu hänen perheeseensä mutta hänen hiuksistaan löytyy pieni koru. Ruumiinavauksessa huomataan että kehon rasvat on kirurgisesti poistettu.
Romasanta antaa Barbaralle lahjoja, huomiota ja hellyyttä ja saippuaa. Murhien määrä kasvaa entisestään. Eräs turkismetsästäjä pitää Romasantaa varmuudella ihmissutena ja yrittää tappaa tämän hopealuodilla mutta ei osukaan kohteeseensa, vaan naiseen, lähes kohtalokkain seurauksin. Vedettyään luodin ulos Romasanta antaa Barbaralle korun, samanlaisen kaulakorun kuin erään naispuolisen ruumiin hiuksista löytynyt. Barbara alkaa epäillä Romasantan aikeita ja tutkii tämän vaunut löytäen todisteita sekä oman perheensä murhista että muista. Nainen kaapataan, mutta vaunut syttyvät tuleen mahdollistaen hänen pakonsa. Yksin metsässä hän tapaa turkismetsästäjän, joka kertoo Romasantan olevan ihmissusi ja johdattaa tämän pois. Barbara herää nuotion vierestä ja turkismetsästäjä kertoo olevansa itsekin ihmissusi. Turkismetsästäjä menee Barbaran kanssa poliisin puheille ja kertoo tarinansa, mutta hänet vangitaan hulluna. Barbara lähtee etsimään Romasantaa ja kiertää aluetta vetäen vesiperän ja murhien jatkuessa Romasantan jäljissä, kunnes saapuu pellolle jolla miehet korjaavat viljaa. Siellä hän näkee Romasantan ja yrittää tappaa tämän. Poliisi vie Romasantan oikeuden eteen mutta hänet tuomitaan hulluksi ja suljetaan parantolaan, josta hänet vapautettaisiin nopeasti. Tämä ei käy, Barbara poliisipäällikön avustuksella murhaa Romasantan selliinsä hopeatikarilla. Sekä turkismetsästäjä että Romasanta kärsivät lykantropiasta.

## Aiheesta muualla
* 
*
Damiano Damiani

**Damiano Damiani** (23. heinäkuuta 1922 Pasiano di Porderone, Italia – 7. maaliskuuta 2013) oli italialainen elokuvaohjaaja. Damianin erikoisalaa olivat kantaa ottavat rikosdraamat, jotka kertovat koruttamalla tavalla mafiaan ja korruptioon liittyvistä yhteiskunnallisista ongelmista. Näistä elokuvista kuuluisin on vuonna 1971 Moskovan elokuvajuhlilla pääpalkinnon voittanut *[[Puuttuvat todisteet]]*, jonka pääosissa esiintyivät Franco Nero ja Martin Balsam. Muita ohjaajan mafiatrillereitä ovat mm. *[[Il giorno della chivetta]]* (1967), *[[Perché si uccide un magistrato]]* (1974) sekä televisiosarja *La piovra* (1984).

Damianin merkittävin elokuva on poliittisen westernin mestariteos *[[Naurava paholainen]]* (1966), Meksikon vallankumousvuosiin sijoittuva kertomus, joka erittelee köyhälistön taistelun moraalisia ongelmia. Teos tarjosi esikuvan kokonaiselle sarjalle italialaisia vallankumouslänkkäreitä. Damianin myöhemmistä elokuvista muistettavin on *[[L’Inchiesta]]* (1987), joka kertoo tarinan Jeesuksen ylösnousemuksesta mysteerithrillerin muodossa.

## Lähteet
Antti Koivumäki

**Antti Koivumäki** (18. joulukuuta 1976 Espoo – 21. heinäkuuta 2002 Helsinki) oli suomalainen runoilija ja muusikko. Hän syntyi Espoossa mutta vietti suurimman osan nuoruuttaan Siilinjärvellä. Hän oli siilinjärveläisen Aavikko-yhtyeen perustajajäsen, ja soitti syntetisaattoria  vuonna 1997 julkaistulla yhtyeen esikoisalbumilla *[[Derek!]]*. Vuonna 1999 Koivumäki jätti yhtyeen ja hänet korvasi yhtyeen nykyinen kosketinsoittaja Paul Staufenbiel.

Jo nuorena Koivumäki julkaisi pakinoita Siilinjärven paikallislehdessä, ja hänen runojaan julkaistiin ensimmäisen kerran Itä-Suomen kirjoittajien antologiassa, kun hän oli 16-vuotias. Vuonna 2000 Koivumäki voitti Kaarinan kaupungin kulttuuritoimen Runo-Kaarina-kilpailun ja hän julkaisi esikoisrunoteoksensa *Iltapäivällä tulee mieleen lahoavia puistoja*, joka sai hyvän vastaanoton. 

Koivumäki hukkui heinäkuussa 2002 Helsingissä. Kuollessaan hän oli ainoastaan 25-vuotias. Koivumäen toinen runokokoelma *Mukavat kaupunginosat* julkaistiin postuumisti vuonna 2003. 

## Julkaisut
* 
* 

## Lähteet
* Koivumäen muistokirjoitus Ylioppilaslehdessä
* Mukavat kaupunginosat -teoksen arvostelu

### Viitteet
Matti Niukkanen

**Matti Niukkanen** () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana. 

## Perhe ja koulutus
Niukkasen vanhemmat olivat  maanviljelijä Kustaa Niukkanen ja Maria Apunen. Hänet vihittiin avioliittoon vuonna 1936 Dagmar Ingehorg Westerlingin kanssa. Hän kävi kansakoulun ja Räisälän kansanopiston vuosina 1914 – 1915 ja suoritti yksityisesti kahdeksan luokan Helsingin suomalaisessa lyseossa vuonna 1926. Niukkanen kävi taistelukoulukurssin Haminassa vuonna 1918 ja tiedonantoupseerikurssin vuonna 1924 sekä sotilaspedagogisen kurssin vuonna 1925. Asemestarikurssin Aseseppäkoulussa hän suoritti vuosina 1927 – 1928 ja kävi sotateknillisen koulun vuosina 1929 - 1930.

## Jääkärikausi

Niukkanen työskenteli maanviljelijänä kotitilallaan ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 3. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla  asemasotaan Misse-joella, Riianlahdella ja Aa-joella.  

## Suomen sisällissota
Niukkanen astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 3. Jääkärirykmentin 7. jääkäripataljoonan 1. komppaniaan. Hän osallistui sisällissodan taisteluihin Tampereella sekä Aittolahdella, Lyykylässä, Mannikkalassa ja Talissa. 

## Sisällissodan jälkeinen aika
Niukkanen palveli sisällissodan jälkeen edelleen 3. jääkärirykmentissä, josta muodostettiin myöhemmin ensin Savon jalkaväkirykmentti 3 ja sitten Uudenmaan rykmentti. Hän toimi rykmentissä joukkueenjohtajana, II pataljoonan adjutanttina ja komppanianpäällikön viransijaisena. Rykmentin aseteknikoksi hänet määrättiin 6. joulukuuta 1923. Niukkanen siirrettiin 15. toukokuuta 1935 aseteknikoksi Porin rykmenttiin.
 
## Talvi- ja jatkosota
Niukkanen osallistui talvisotaan 1. Asevarasto-osaston päällikkönä ja taisteluvälinetoimiston päällikkönä Pohjois-Suomen Ryhmässä. Välirauhan aikana hän toimi taisteluvälinetoimiston päällikkönä V Armeijakunnan esikunnassa. Jatkosodan puhjettua hänet komennettiin taisteluvälinetoimiston päälliköksi III Armeijakunnan esikuntaan, josta hänet siirrettiin vuonna 1942 taisteluvälinemateriaalin tarkastajaksi Kotijoukkojen esikuntaan. Niukkanen erosi vakinaisesta palveluksesta sodan jälkeen ja työskenteli sen jälkeen hintatarkkailijana ja hintaneuvottelijana Oy Santasalo-Sohlberg Ab:n palveluksessa Helsingissä vuoteen 1958 saakka. Hänet haudattiin Helsinkiin.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Eliittikisat 2008

**[[Eliittikisat]]** järjestettiin vuonna 2008 viidellä paikkakunnalla: Lapualla, Kuortaneella, Joensuussa, Lapinlahdella ja Lappeenrannassa.

## Osakilpailut

### Lapua

Lapuan eliittikisat järjestettiin 8. kesäkuuta 2008.

**Miehet**

**Naiset**

### Kuortane

Kuortaneen eliittikisat järjestettiin 6. heinäkuuta 2008.

**Miehet**

**Naiset**

### Joensuu

Joensuun eliittikisat järjestettiin 16. heinäkuuta 2008.

**Miehet**

**Naiset**

### Lapinlahti

Lapinlahden eliittikisat järjestettiin 20. heinäkuuta 2008.

**Miehet**

**Naiset**

### Lappeenranta

Lappeenrannan eliittikisat järjestettiin 3. elokuuta 2008.

**Miehet**

**Naiset**

## Lähteet
Vironmaa

**Vironmaa**, joskus myös **Eestinmaa**  (, , ) oli yksi Baltian neljästä historiallisesta maasta tai maakunnasta. Muut olivat Liivinmaa, Saarenmaa ja Kuurinmaa. Vironmaan alue muodostaa nykyisen Pohjois-Viron, ja sen saksankielisestä nimestä *Estland* on peräisin Viron nimi useimmissa kielissä. Vuoteen 1917 saakka enemmistö virolaisista asui kuitenkin Vironmaan ulkopuolella, pääosin Liivinmaalla. Nykyisin Vironmaan alue käsittää Harjumaan, Järvamaan, Läänemaan ja Virumaan maakunnat. 

Vuonna 1219 Vironmaa siirtyi Tanskan hallintaan. Vuosina 1346–1561 se kuului Saksalaisen ritarikunnan alaisuudessa Vanhaan-Liivinmaahan, ja vuosina 1561–1721 se oli Ruotsin alusmaa. Vuonna 1721 Vironmaasta muodostettiin Venäjän keisarikunnan Vironmaan kuvernementti ().

Venäjän helmikuun vallankumouksen jälkeen vuonna 1917 Liivinmaan pohjoisosat yhdistettiin Vironmaahan ja muodostettiin Viron autonominen kuvernementti.

## Lähteet
Margaret Chan

**Margaret Chan Fung Fu-chun** (; s. 1947 Brittiläinen Hongkong) on hongkongilainen lääkäri, joka oli Maailman terveysjärjestö WHO:n pääjohtaja 2007–2017. Hänet nimitettiin tehtävään 9. marraskuuta 2006 edellisen johtaja Lee Jong-wookin kuoltua keväällä 2006.

Aiemmin Chan on työskennellyt Hongkongin terveysministeriön johtajana (1994–2003) ja WHO:n hallinnossa yleisvaarallisen influenssan osaston johtajana ja sen jälkeen apulaispääjohtajana (2003–2006).

Chan opiskeli Kanadassa Länsi-Ontarion yliopistossa, jossa hän suoritti kandidaatin tutkinnon (B.A.) 1973 ja lääketieteen tutkinnon (M.D.) 1977. Vuonna 1985 Chan suoritti lisäksi maisterin tutkinnon (*master of science*) kansanterveystieteestä Singaporen kansallisessa yliopistossa.

## Lähteet

## Aiheesta muualla
Danny Nucci

**Danny Nucci** (s. 15. syyskuuta 1968 Klagenfurt, Itävalta) on Yhdysvalloissa työskentelevä näyttelijä. Hän on näytellyt muun muassa Fabrizio De Rossia James Cameronin ohjaamassa elokuvassa *[[Titanic (vuoden 1997 elokuva)|Titanic]]* (1997). Nucci vietti lapsuutensa Italiassa ja muutti seitsemänvuotiaana New Yorkiin. Nucci on naimisissa Terry Bridghanin kanssa, ja hänellä on vuonna 1996 syntynyt lapsi. Vuodesta 2013 lähtien Nucci on esittänyt Mike Fosteria amerikkalaisessa draamasarjassa *[[The Fosters]]*.

## Aiheesta muualla
*
Samuel Moreno Rojas

**Samuel Gustavo Moreno Rojas** (11. helmikuuta 1960 Miami, Florida – 10. helmikuuta 2023) oli kolumbialainen  poliitikko. Hän oli senaattori 2001–2006 ja maan pääkaupungin Bogotán pormestari 2007–2011. Hänen isosisänsä oli maata 1950-luvulla hallinnut kenraali Gustavo Rojas Pinilla.

## Lähteet
Peracarida

**Peracarida** on kuoriäyriäisten luokkaan kuuluva ylälahko, joka käsittää 12 nykyisin elävää  lahkoa. Näistä tärkeimpiä ovat katkat (Amphipoda), siirat (Isopoda) ja massiäyriäiset (Mysida).

Ylälahkon edustajat ovat yleensä keskikokoisia äyriäisiä, sentin-parin pituisia tai pienempiä. Naaraat kantavat hedelmöityneitä muniaan ja kehittyviä poikasia ruumiin alapuolella sijaitsevassa, suojalevyjen (oostegiitit) peittämässä alkiotaskussa, marsupiossa. Poikaset vapautuvat aikanaan aikuisen näköisinä äyriäisinä ilman erillistä toukkavaihetta. 

## Lähteet
Diego Cavalieri

**Diego Cavalieri** (s. 1. joulukuuta 1982 São Paulo, São Paulon osavaltio, Brasilia) on brasilialainen jalkapallomaalivahti, joka pelaa tällä hetkellä Brasiliassa Fluminensessa numerolla 12.
Sara Gilbert

**Sara Gilbert** (oik. **Sara Rebecca Abeles**, s. 9. tammikuuta 1975 Santa Monica, Kalifornia) on yhdysvaltalainen näyttelijä.

## Biografia

### Varhaisvaiheet
Gilbertin vanhemmat olivat Barbara Crene (o.s. Cowan) ja Harold Abeles ja hänellä on kaksi vanhempaa adoptoitua sisarusta, Melissa Gilbert ja Jonathan Gilbert. Barbara ja hänen ensimmäinen miehensä Paul Gilbert adoptoivat Melissan ja Jonathanin, mutta Paul kuoli vuonna 1975. Melissa ja Jonathan esiintyivät mm. sarjassa *[[Pieni talo preerialla]]*.

### Televisioura
Gilbert päätti jo kuusivuotiaana haluavansa näyttelijäksi, kun hänen vanhempi sisarensa Melissa sai oman tähtensä Hollywoodin Walk of Famelle. Gilbert esiintyi joissakin TV-elokuvissa ja mainoksissa ja 13-vuotiaana hän sai Darlene Connerin roolin sarjassa *[[Roseanne]]*. Hän oli mukana sarjassa yhdeksän vuoden ajan vuosina 1988–1997 ja hän myös kirjoitti yhden neljännen kauden jaksoista "Don't Make Me Over". Gilbert opiskeli kuvausten ohella Yalen yliopistossa pääaineenaan taide ja hän panosti erityisesti valokuvaukseen. Gilbert valmistui hyvin arvosanoin vuonna 1997.

Gilbert esiintyi vieraana monissa TV-sarjoissa kuten *[[Simpsonit]]*, *[[24 (televisiosarja)|24]]* ja *[[Will & Grace]]*. Vuodesta 2004 hän esiintyi toistuvasti *[[Teho-osasto (televisiosarja)|Teho-osastossa]]* lääkäriharjoittelija Jane Figlerina. Vuonna 2005 Gilbert esiintyi TV-sarjassa *Twins*, mutta sarjaa ei kuvattu yhtä kautta enempää.

### Elokuvaura
Gilbert on esiintynyt kahdessa elokuvassa Drew Barrymoren kanssa, vuonna 1992 elokuvassa *Himon vallassa* ja 2001 elokuvassa *[[Miehet elämässäni]]*. *Roseannen* jälkeen hän esiintyi joissakin pienissä rooleissa, esimerkiksi elokuvassa *$30*. Gilbert ohjasi oman lyhytelokuvansa *Persona Non Grata* vuonna 1998.

### Yksityiselämä
Gilbertistä tuli jo nuorena kasvissyöjä. Nykyään hän kuuluu moniin järjestöihin, muun muassa *[[PETA]]aan* ja *Meals on Wheelsiin* ja hän tukee sananvapautta.

Gilbert oli vuodesta 2001 lähtien suhteessa Allison Adlerin kanssa ja heillä on vuonna 2004 syntynyt poika ja 2007 syntynyt tytär. Molemmat lapset saatiin sperman luovutuksen avulla; pojan biologinen äiti on Adler ja tyttären Gilbert. Pari erosi vuonna 2011, minkä jälkeen Gilbert alkoi seurustella muusikko Linda Perryn kanssa. Maaliskuussa 2014 Gilbert ja Perry menivät naimisiin.

## Palkinnot
Vuonna 1993 ja 1994 Gilbert oli ehdolla Emmy-palkinnolle roolistaan *Roseannessa* ja vuonna 1993 Independent Spirit Awardissa parhaan naissivuosan palkinnosta elokuvassa *Himon vallassa* (eng. *Poison Ivy*)

## Filmografia

## Lähteet

## Aiheesta muualla
*
Roomalainen riitus

**Roomalainen riitus** () on katolisen kirkon yleisin jumalanpalvelusjärjestys. Sen piiriin kuuluvat muodostavat ylivoimaisen enemmistön maailman katolilaisista. Riitus koskee jumalanpalveluksessa – ennen kaikkea messussa – käytettävää tekstiä, riittien toimitusta sekä kirkollista kalenteria. Historiansa aikana roomalainen riitus on laajentunut ja muuttunut jonkin verran muiden katolisten jumalanpalvelusjärjestysten tavoin.

Roomalaisen riituksen juuret ovat Rooman seurakunnassa ensimmäiseltä vuosisadalta eteenpäin kehittyneissä käytännöissä. Riituksen mukaisen messun ydinosat pysyivät melko muuttumattomina Gregorius I:n ajoilta (590–604) vuoteen 1570 asti, jolloin Pius V:n uudistettu jumalanpalvelusjärjestys astui voimaan. Uudistuksen yhteydessä roomalainen riitus standardisoitiin ja määrättiin käyttöön kaikissa latinalaisen kirkon hiippakunnissa ja sääntökunnissa, joiden oma jumalanpalveluskäyttö oli alle 200 vuotta vanha.

Riituksen liturginen kieli on perinteisesti ollut latina. Vatikaanin toisen kirkolliskokouksen jälkeen Paavali VI kuitenkin julkisti vuonna 1969 uudistetun jumalanpalvelusmuodon, jossa katolinen messu saatettiin toimittaa latinan lisäksi myös kansankielisenä. Kansankielinen messu on tämän jälkeen yleistynyt katolisessa maailmassa, ja nykyisin valtaosa roomalaisen riituksen jumalanpalveluksista seuraa kansankielistä versiota latinankielisen sijaan. Vuonna 2007 Benedictus XIV:n *[[Summorum Pontificum]]* salli uudelleen vuoden 1962 messukirjan mukaisen tridentiinisen messun käytön Paavali VI:n messun rinnalla tietyin ehdoin. Tätä ennen paikalliset piispat olivat saaneet päättää tridentiinisen messun käytöstä, ja käytännöt kirkon sisällä olivat vaihdelleet. Benedictus määritteli messun molemmat muodot keskenään tasavertaisiksi, ja niiden täsmennettiin palvelevan eri tarkoitusta: *Novus Ordo* edustaa messun tavanomaista muotoa, kun taas tridentiininen messu edustaa sen erityislaatuista muotoa.

Suomessa roomalainen riitus on ollut käytössä keskiajalla vain rajallisesti. Turun hiippakunnassa käytettiin omaa dominikaaniseen riitukseen perustuvaa liturgista käytäntöä luultavasti 1200-luvun lopulta lähtien, joskin käytännössä yksityiskohdat ovat voineet poiketa seurakunnasta riippuen ainakin 1400-luvulle asti, jolloin käyttöä pyrittin yhdenmukaistamaan. Viipurin, Rauman ja Kökarin fransiskaanikonventeissa on sen sijaan ollut käytössä roomalaisen riituksen fransiskaaninen traditio, joka erosi varsinaisesta Rooman käytöstä muun muassa pyhimysten muistopäivien osalta.

## Katso myös
*Katoliset riitukset (liturgia)
*Idän katoliset kirkot

## Lähteet
.ac

**.ac** on eteläisellä Atlantilla sijaitsevan, Britannian alaisuuteen kuuluvan Ascensionin saaren Internet-maakoodi verkkotunnuksia varten. Tunnus otettiin käyttöön vuonna 1997 ja sitä hallitsee NIC.AC.

Tämän tunnuksen rekisteröinti on avoin kaikille ja se hyväksyy kansainväliset tunnukset.

## Toisen tason aliverkkotunnukset

Toisen tason aliverkkotunnuksia on viisi:
* com.ac - kaupalliset yhteisöt
* net.ac - verkkopalvelutarjoajat
* gov.ac - hallitus
* org.ac - ei-kaupalliset yhteisöt
* mil.ac - armeija

## Muu käyttö

.ac on myös joidenkin oppilaitosten nettisivujen tunnus.

## Aiheesta muualla
* IANA.ac 
* .AC Domain Name Registry
Eliittikisat 2006

**[[Eliittikisat]]** järjestettiin vuonna 2006 kuudella paikkakunnalla: Tampereella, Kuortaneella, Turussa, Lappeenrannassa, Lapinlahdella ja Lahdessa.

## Osakilpailut

### Tampere

Tampereen eliittikisat järjestettiin 7. kesäkuuta 2006.

**Miehet**

**Naiset**

### Kuortane

Kuortaneen eliittikisat järjestettiin 24. kesäkuuta 2006.

**Miehet**

**Naiset**

### Turku

Turun eliittikisat järjestettiin 2. heinäkuuta 2006.

**Miehet**

**Naiset**

### Lappeenranta

Lappeenrannan eliittikisat järjestettiin 13. heinäkuuta 2006.

**Miehet**

**Naiset**

### Lapinlahti

Lapinlahden eliittikisat järjestettiin 16. heinäkuuta 2006.

**Miehet**

**Naiset**

### Lahti

Lahden eliittikisat järjestettiin 17. elokuuta 2006.

**Miehet**

**Naiset**

## Lähteet
Paderborn Baskets

**Paderborn Baskets** on saksalainen koripalloseura, joka sijaitsee Paderbornissa. Seura on tullut tunnetuksi seurana, joka ajaa erityisesti nuorisotyötä.

## Historia
Seuran juuret ovat vuonna 1969 perustetussa *VBC 69 Paderbornissa*. Vuonna 1991 seurasta päätettiin irtauttaa oma koripallojoukkue, jonka nimeksi annettiin *Paderborn Baskets 91 e. V.*. Joukkue pääsi ensimmäistä kertaa piipahtamaan Basketball-Bundesligassa kaudella 1993-1994. Kaudeksi 2006-2007 joukkue pääsi nousemaan Basketball-Bundesligaan, jossa se on nyt pelannut kolmen vuoden ajan perättäin.

## Lähteet

## Aiheesta muualla
*Virallinen kotisivu
*Virallien faniryhmä
*BBL:n joukkuprofiili
Jättiläisrapu

**Jättiläisrapu** (*Pseudocarcinus gigas*) on erittäin suurikokoinen taskurapulaji. Se on sukunsa, heimonsa ja yläheimonsa ainoa laji.

Jättiläisrapu on yksi maailman suurimmista äyriäisistä; suurimmillaan sen paino voi olla 13 kiloa ja selkäkilven leveys 46 senttiä. Se elää Etelä-Australian vesillä Victorian etelärannikolla ja Tasmanian ympäristössä mannerjalustan reuna-alueella 140–270 metrin syvyydessä.

Jättiläisravun kaupallinen pyynti aloitettiin vuonna 1992, mutta se on suhteellisen pienimuotoista. Kokonaispyyntikiintiö on 62,1 tonnia vuodessa, ja saaliin arvo noin 2 miljoonaa Australian dollaria.

## Katso myös
* Jättiläistaskurapu

## Lähteet
Mer de Glace

**Mer de Glace** on jäätikkö Ranskan Alpeilla lähellä Mont Blancia. Se on seitsemän kilometriä pitkänä Ranskan suurin jäätikkö. Alue on suosittu turistikohde, ja sinne pääsee junalla Chamonix'n kylästä.

## Lähteet

## Aiheesta muualla
Neljä naurettavaa naapuria

**Neljä naurettavaa naapuria** () on vuonna 1933 julkaistu Marxin veljesten anarkistinen komediaelokuva, jonka ovat käsikirjoittaneet Bert Kalmar ja Harry Ruby. Elokuvan on ohjannut Leo McCarey. Elokuva sisältää paljon vitsejä ja siitä on tullut yksi kaikkien aikojen suosituimmista komediaelokuvista. Elokuvassa on myös musikaalinumeroita.

Elokuva valittiin vuonna 1990 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Neljä naurettavaa naapuria* kaikkien aikojen viidenneksi hauskimmaksi komediaksi. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja *Neljä naurettavaa naapuria* oli mukana heistä yhdeksän listalla.

## Juoni
Vararikossa oleva Freedonian valtio tarvitsee lainan rikkaalta leskeltä rouva Teasdalelta (Margaret Dumont), joka asettaa ehdoksi ihailemansa veijarin Rufus T. Fireflyn (Groucho Marx) nimittämisen maan johtoon, vaikka tämä ei ymmärrä hallinnosta mitään. Samaan aikaan naapurimaa Sylvanian suurlähettiläs Trentino (Louis Calhern) juonittelee Freedonian alistamista Sylvanialle. Firefly ja Trentino kosiskelevat kilvan rouva Teasdalea samalla kun Trentinon lähettämät vakoojat Chicolini (Chico Marx) ja Pinky (Harpo Marx) soluttautuvat Fireflyn lähipiiriin. Firefly palkkaa maapähkinänmyyjänä toimineen Chicolinin hetken mielijohteesta Freedonian puolustusministeriksi.

Helposti provosoituva Firefly läimäyttää riidan yhteydessä kilpakosijaansa Trentinoa, joka ilmoittaa tämän merkitsevän sotaa Freedonian ja Sylvanian välillä. Chicolini ja Pinky yrittävät varastaa Freedonian salaiset sotasuunnitelmat rouva Teasdalen kotona olevasta kassakaapista, mutta jäävät verekseltään kiinni. Chicolinille järjestetty farssimainen vakoiluoikeudenkäynti keskeytyy sodanjulistukseen ja sitä seuraavaan hurmokseen. Sodassa Chicolini ja Pinky asettuvat Freedonian puolelle. Elokuva päättyy kaoottiseen jaksoon, jossa Firefly, Chicolini, Pinky ja Fireflyn sihteeri (Zeppo Marx) puolustavat rouva Teasdalen raunioitunutta taloa vihollisen hyökkäykseltä. Hyökkäävien vihollissotilaiden joukossa oleva Trentino jää heidään vangikseen, jolloin rouva Teasdale julistaa Freedonian sodan voittajaksi.

## Roolit

## Lähteet
* 

### Viitteet

## Aiheesta muualla
*